《送姚明府赴招义县》
唐代·无可

濠梁古县城，结束赴王程。道路携家去，波涛隔月行。

车临芳草下，吏踏落花迎。暮郭山遥见，春洲鸟不惊。

风烟谯国远，桑柘楚田平。何以书能化，长淮彻海清。

作者简介：无可，唐代诗僧，俗姓贾，范阳（今河北涿州）人，贾岛从弟。少年时出家为僧，尝与贾岛同居青龙寺，后云游越州、湖湘、庐山等地。大和年间，为白阁寺僧。与姚合过往甚密，酬唱至多。又与张籍、马戴等人友善。无可攻诗，多五言，与贾岛、周贺齐名。亦以能书名，效柳公权体。